สวัสดีคะ อายุ17ปี น้ำหนัก75 สูง158 มีเพศสัมพันธ์แบบป้องกันโดยใช้ถุงยางอนามัยทุกครั้ง ปรพจำเดือนมาครั้งสุดท้ายวันที่ 1-5กุมภาพันธ์ ตรวจครรภืแล้ว2ครั้ง วันที่6เมษาขึ้น1ขีด วันที่18เมษาก็ขึ้น1ขีด แต่มีอาการความรู้สึกปวดท้องคล้ายๆเมนส์จะมาแต่ก็ไม่มา
สวัสดีค่ะ mymy8,หากประจำเดือนครั้งสุดท้ายคือ 1-5 ก.พ. แล้วได้ตรวจหาการตั้งครรภ์อย่างถูกต้องในวันที่ 6 เม.ย. และ 18 เม.ย. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว- การผลิตฮอร์โมนของรังไข่ผิดปกติ- โรคอ้วน หากมีความสูง 158 cm. และมีน้ำหนัก 75 กิโลกรัม เท่ากับมีค่าดัชนีมวลกาย (BMI) = 30.04 ถือว่ามีโรคอ้วน (ระดับ 3) และเนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- มีภาวะไทรอยด์ฮอร์โมนผิดปกติ- มีพังผืดในมดลูกแนะนำควรรอประจำเดือนต่อไปอีกซักระยะก่อน หากประจำเดือนไม่มาใน 3 เดือน จึงควรไปพบแพทย์เพื่อหาสาเหตุค่ะ หากเกิดจากการผลิตฮอร์โมนของรังไข่ผิดปกติ หรือจากโรคอ้วน การรักษาคือการทานยาปรับฮอร์โมนค่ะสำหรับโรคอ้วนที่เป็นอยู่ ก็ควรไปพบแพทย์เพื่อประเมินหาโรคต่างๆ ที่มักเกิดตามมา เช่น เบาหวาน ไขมันในเลือดสูง ความดันโลหิตสูง นิ่วในถุงน้ำดี โรคหลอดเลือดหัวใจ โรคนอนหลับแล้วหยุดหายใจ ปวดตามกระดูกข้อต่อ ปวดหลัง ข้อเสื่อม เป็นต้น และรับการปรึกษาเพื่อลดน้ำหนักลงค่ะ